تورکیه قوزیی قیبریس تورک جمهوریتینده یئرلشدیریلمیش بمت باریش گوجو میسیونونون وظیفه مدتی‌نین اوزادیلماسی اوچون قیبریس تورک طرفی‌نین راضی‌لیغی‌نین یئنه آلینماماسی‌نین بمت قایدا‌لاری و پرینسیپ‌لرینه ضد اولدوغونو بیلدیردی.
خاریجی ایشلر ناظیرلیگی قوزیی قیبریس تورک جمهوریتینده وظیفه‌لی بمت باریش گوجو میسیونونون وظیفه مدتی‌نین 6 آی دا اوزادیلماسینا دایر قرارا موناسیبت بیلدیریب:
"بمت باریش گوجو میسیونونون آدا‌داکی مؤوجودلوغونا دایر قیبریس تورک طرفی‌نین راضی‌لیغینی یئنه آلماماسی بمت قایدا‌لارینا و پرینسیپ‌لرینه ضیددیر. اصلینده باریش گوجو میسیونونون آدا‌داکی مؤوجودلوغو ایله علاقه‌دار قیبریس تورک حاکمیتی ایله قانونی بیر دوزنله‌مه قبول ائتمه‌لی‌دیر. بو قراردان سونرا قوزیی قیبریس تورک جمهوریتی باش ناظیرینین معاوینی و خاریجی ایشلر ناظیری-نین وئردیگی آچیقلامانین دستکلندیگی بیلدیریلدی".
قئید ائدک کی، قوزیی قیبریس تورک جمهوریتی مؤوضوع ایله باغلی آچیقلاماسیندا "بمت تهلوکه‌سیزلیک شوراسی همین قراریندا دا اوولکی ایللرده اولدوغو کیمی، آدا و عمومی لیکده بؤلگه اوچون دقیق و مثبت نتیجه‌لر دوغورا‌جاق، قرارلی آدیم‌لار آتماغا سیاسی سبب‌لره گؤره ال آتمادی ، بئله‌لیکله گلینن بو نقطه‌ده مؤوجود گرگین‌لیک و چیخیلماز یول‌لارین بیر پارچاسی اولدو" ایفاده‌سینی ایشلدیب.
آچیقلامادا، او دا وورغولانیب کی، بمت تهلوکه سیزلیک شوراسی‌نین بو موضعی قیبریس تورک طرفیله امکداش‌لیق‌دان ایمتینا ائدن روم طرفی‌نین نیتینی اؤرت-باس‌دیر ائتمه‌سینه زمین حاضیرلامیش‌دیر.
